RSG Landbou: 1 April 2021-geborg deur SOILL – AgriOrbit
Home Podcasts RSG Landbou RSG Landbou: 1 April 2021-geborg deur SOILL
Lactalis South Africa se 10-maande beleë (mature) gouda, wat uitsluitlik vir Woolworths vervaardig word, is op 26 Maart tydens vanjaar se Suid-Afrikaanse Suiweltoekennings by Cavalli Estate buite Stellenbosch vir 'n ongeëwenaarde derde keer as die Suid-Afrikaanse Suiwelproduk van die Jaar gekroon. Dié prestasie is 'n eerste vir die SA Suiwelkampioenskappe, wat vanjaar sy 188ste bestaansjaar vier. Maryke Pienaar van Lactalis SA gesels in Donderdag se aflewering van RSG Landbou hieroor. Luister nou na dié onderhoud.
Die minister van Landbou in die Wes-Kaap, dr Ivan Meyer, praat ook met Lise Roberts oor die provinsie se landbou-begroting. Luister nou na dié onderhoud op RSG Landbou.
'n Jarelange geveg oor die wetlikheid al dan nie, van die Suid-Afrikaanse Boerboeltelersgenootskap en sy teelbeleid, is uiteindelik op die spits gedryf. Dit volg nadat die Hooggeregshof in Gauteng bepaal het dat die liggaam wel wetlik geregistreer is, en oor sy teelbeleid mag besluit. Die ras is in 2003 ingevolge die Veeverbeteringswet erken, en in 2009 tot landras verklaar. Die telersgenootskap is uiteindelik in 2012 deur die registrateur van veeverbetering geregistreer, maar die registrasie is 'n maand later teruggetrek. Koos van der Westhuizen gee vir RSG Landbou-luisteraars meer perspektief oor dié hofuitspraak. Luister nou na dié onderhoud.